Jeffrey Epstein

Jeffrey Edward Epstein (20. jaanuar 1953 – 10. august 2019) oli Ameerika Ühendriikide juudi päritolu investor ja süüdimõistetud seksuaalkurjategija.Lugu Trumpist ja Epsteinist Windsori lossis, kus Trump viibib. Jutustab J. Smith Cameron.Kongress avaldas Trumpi väidetava kirja Epsteinile ERRAktivistid nimetavad Trumpi ja Epsteini Windsoris filmitud video tõttu toimunud vahistamisi „naeruväärseks ülemääraseks reaktsiooniks”.

„Ühtegi seadust ei ole rikutud, keegi ei ole viga saanud, vara ei ole kahjustatud,” ütleb Led By Donkeys. Independent.co.uk

New Yorgis sündinud ja kasvanud Epstein alustas oma tööelu Daltoni koolis õpetajana. 1976. aastal vallandati ta ametist, misjärel asus ta tööle pangandus- ja finantssektoris. Ta töötas mitmel ametikohal ettevõttes Bear Stearns, kuni asutas oma ettevõtte. Epstein liikus ühiskonna koorekihis, hankides endale ja oma tuttavatele naisi ja tüdrukuid, keda koos oma kaaslastega seksuaalselt kuritarvitada.

2005. aastal, pärast seda kui üks vanem teatas, et Epstein oli tema 14-aastast tütart seksuaalselt kuritarvitanud, alustas Palm Beachi politsei Epsteini uurimist. Föderaalametnikud tuvastasid 36 tüdrukut, sealhulgas kõigest 14-aastaseid, keda Epstein oli väidetavalt seksuaalselt kuritarvitanud. Epstein tunnistas end süüdi ja Florida osariigi kohus mõistis ta 2008. aastal süüdi laste prostitutsioonis ja prostitutsiooni vahendamises. Tema süüdimõistmine vaid neis kahes kuriteos oli osa vastuolulisest kokkuleppest, mille sõlmis USA justiitsministeeriumis töötav Alex Acosta. Epstein viibis vahi all peaaegu 13 kuud.

Epstein arreteeriti uuesti 6. juulil 2019 süüdistatuna alaealistega  kaubitsemises seksuaalse ärakasutamise eesmärgil Floridas ja New Yorgis. Ta suri oma kongis 10. augustil 2019. Kohtuarst tuvastas, et surma põhjuseks oli enesetapp poomise läbi. Epsteini advokaadid on selle vaidlustanud ja avalikkuses on tema surma tegeliku põhjuse üle palju polemiseeritud, mis omakorda on sünnitanud arvukalt vandenõuteooriaid. 2025. aasta juulis avaldas Föderaalne Juurdlusbüroo (FBI) turvakaamera salvestise, mis toetas järeldust, et Epstein sooritas oma kongis enesetapu. Kui justiitsministeerium aga salvestise avaldas, oli sellest umbes 2 minutit ja 53 sekundit puudu ning leiti, et videot on muudetud.

Epsteinil oli aastakümneid suhe Briti seltskonnadaami Ghislaine Maxwelliga, kes hankis mehele noori tüdrukuid. 2021. aastal mõisteti Maxwell süüdi seksuaalkaubanduses ja Epsteini abistamises tüdrukute, sealhulgas 14-aastase tüdruku hankimisel laste seksuaalse väärkohtlemise ja prostitutsiooni eesmärgil.  

Epsteini sõprus avaliku elu tegelastega, sealhulgas prints Andrew', Donald Trumpi, Bill Clintoni ja Norra kroonprintsess Mette-Maritiga, on tekitanud suurt poleemikat.

Viited

Kategooria:Ameerika Ühendriikide inimesed
Kategooria:Pedofiilid
Kategooria:Vabasurmad
Kategooria:Sündinud 1953
Kategooria:Surnud 2019